ระเบียบกรุงเทพมหานครระเบียบกรุงเทพมหานครว่าด้วยการรับเงินรายได้กรุงเทพมหานครพ.ศ.๒๕๕๐ โดยที่เป็นการสมควรกำหนดระเบียบกรุงเทพมหานคร ว่าด้วยการรับเงินรายได้กรุงเทพมหานครด้วยวิธีอื่นนอกเหนือจากการรับด้วยเงินสดอาศัยอำนาจตามความในมาตรา ๔๙ แห่งพระราชบัญญัติระเบียบบริหารราชการกรุงเทพมหานครพ.ศ. ๒๕๒๘ ประกอบด้วยข้อ ๕ ข้อ ๑๘ ข้อ ๑๙ ข้อ ๒๐ และข้อ ๒๑ แห่งข้อบัญญัติกรุงเทพมหานครเรื่อง วิธีการงบประมาณ พ.ศ. ๒๕๒๙ ผู้ว่าราชการกรุงเทพมหานคร จึงกำหนดระเบียบขึ้นไว้ดังต่อไปนี้ข้อ ๑ ระเบียบนี้เรียกว่า ระเบียบกรุงเทพมหานครว่าด้วยการรับเงินรายได้กรุงเทพมหานคร พ.ศ. ๒๕๕๐ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิก๑. ระเบียบกรุงเทพมหานคร ว่าด้วยการรับเงินรายได้กรุงเทพมหานครเป็นเช็คหรือตราสารอื่น พ.ศ. ๒๕๔๐ และแก้ไขเพิ่มเติม (ฉบับที่ ๒) พ.ศ. ๒๕๔๑ (ฉบับที่ ๓) พ.ศ.๒๕๔๘ (ฉบับที่ ๔) พ.ศ. ๒๕๔๘๒. ระเบียบกรุงเทพมหานคร ว่าด้วยวิธีปฏิบัติเกี่ยวกับการชำระภาษีผ่านธนาคารพ.ศ. ๒๕๓๔ บรรดาระเบียบ ข้อบังคับ หรือคำสั่งอื่นใดที่ได้กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ ให้ใช้ระเบียบนี้แทนข้อ ๔ ให้ปลัดกรุงเทพมหานครรักษาการตามระเบียบนี้หมวด๑ข้อความทั่วไป ข้อ ๕ ในระเบียบนี้เงินรายได้กรุงเทพมหานคร หมายความว่าบรรดาเงินที่หน่วยงานได้รับไว้เป็นค่าภาษีค่าธรรมเนียม หรือค่าบริการอื่นใด และนำส่งเป็นเงินรายรับของกรุงเทพมหานครหรือนำส่งเป็นเงินนอกงบประมาณตามข้อบัญญัติกรุงเทพมหานครว่าด้วยวิธีการงบประมาณหน่วยงาน หมายความว่าหน่วยงานตามกฎหมายว่าด้วยระเบียบบริหารราชการกรุงเทพมหานครและส่วนราชการตามประกาศกรุงเทพมหานครว่าด้วยการแบ่งส่วนราชการภายในหน่วยงานและการกำหนดอำนาจหน้าที่ของส่วนราชการของกรุงเทพมหานครที่ไม่ต่ำกว่าระดับกองหัวหน้าหน่วยงาน หมายความว่าหัวหน้าหน่วยงานตำแหน่งปลัดกรุงเทพมหานครผู้อำนวยการสำนัก หัวหน้าสำนักงานคณะกรรมการข้าราชการกรุงเทพมหานคร ผู้อำนวยการโรงพยาบาลผู้อำนวยการวิทยาลัยผู้อำนวยการสถาบันพัฒนาข้าราชการกรุงเทพมหานคร เลขานุการสภากรุงเทพมหานคร ผู้อำนวยการเขตผู้อำนวยการสำนักงาน เลขานุการผู้ว่าราชการกรุงเทพมหานครผู้อำนวยการกอง เลขานุการสำนักหรือหัวหน้าหน่วยงานที่ดำรงตำแหน่งเทียบได้ไม่ต่ำกว่านี้หน่วยการคลัง หมายความว่าหน่วยการคลังตามระเบียบกรุงเทพมหานครว่าด้วยการรับเงินการเบิกจ่ายเงิน การเก็บรักษาเงินการนำส่งเงิน และการตรวจเงินหัวหน้าหน่วยการคลัง หมายความว่าหัวหน้าหน่วยการคลัง ตามระเบียบกรุงเทพมหานครว่าด้วยการรับเงิน การเบิกจ่ายเงิน การเก็บรักษาเงินการนำส่งเงิน และการตรวจเงินส่วนราชการเจ้าของรายได้ หมายความว่าส่วนราชการที่มีหน้าที่ประเมินภาษีอากรจัดเก็บค่าธรรมเนียมหรือจัดเก็บรายได้อื่นของกรุงเทพมหานครเพื่อนำส่งหน่วยการคลังหน่วยงานเจ้าของรายได้ หมายความว่าหน่วยงานที่ส่วนราชการเจ้าของรายได้สังกัดอยู่คณะกรรมการ หมายความว่าคณะกรรมการว่าด้วยการรับเงินรายได้กรุงเทพมหานคร (กวร.)ข้อ ๖ กรุงเทพมหานครอาจรับเงินรายได้กรุงเทพมหานครนอกเหนือจากการรับเงินสดได้ดังต่อไปนี้(๑) เช็คหรือตราสารอื่น(๒) บัตรเครดิต บัตรเดบิต หรือบัตรอื่นใดในลักษณะนี้(๓) หักบัญชีธนาคาร หรือชำระผ่านธนาคาร สถาบันการเงินนิติบุคคลอื่นที่ได้รับอนุญาตให้ดำเนินการธุรกิจในลักษณะธุรกิจการบริการรับชำระหนี้แทนหรือด้วยเครื่องฝากถอนเงินสดอัตโนมัติ (ATM)(๔) ระบบอิเล็กทรอนิกส์หรืออินเตอร์เน็ต(๕) ด้วยระบบอื่นๆ ตามที่คณะกรรมการกำหนดการรับชำระเงินรายได้กรุงเทพมหานคร ตามวรรคหนึ่งจะต้องเป็นกรณีที่ชำระภายในระยะเวลาที่กำหนดไว้หากเกินระยะเวลาจะต้องชำระที่หน่วยงานผู้ออกหนังสือหรือใบแจ้งหนี้นั้นข้อ ๗ ให้มีคณะกรรมการว่าด้วยการรับเงินรายได้กรุงเทพมหานคร(กวร.) ประกอบด้วยผู้อำนวยการสำนักการคลังเป็นประธาน ผู้อำนวยการสำนักงานเศรษฐกิจการคลังผู้อำนวยการสำนักงานกฎหมายและคดี ผู้อำนวยการกองบัญชี ผู้อำนวยการกองรายได้ ผู้อำนวยการกองพัฒนาระบบคอมพิวเตอร์และกรรมการอื่นที่ปลัดกรุงเทพมหานครแต่งตั้งอีกไม่เกิน ๔ คน เป็นกรรมการผู้อำนวยการกองการเงินเป็นกรรมการและเลขานุการโดยให้คณะกรรมการแต่งตั้งผู้ช่วยเลขานุการอีกไม่เกิน ๒ คนข้อ ๘ ให้คณะกรรมการมีอำนาจหน้าที่ดังนี้(๑) ตีความและวินิจฉัยปัญหาเกี่ยวกับการปฏิบัติตามระเบียบนี้(๒) กำหนดแนวทาง หลักเกณฑ์ วิธีการ และเงื่อนไขการรับเงินรายได้กรุงเทพมหานครประเภทต่างๆตามที่กำหนดไว้ในระเบียบนี้(๓) พิจารณาอัตราค่าธรรมเนียมการให้บริการที่เกี่ยวข้อง(๔) แต่งตั้งอนุกรรมการหรือคณะทำงานทำหน้าที่ตามที่มอบหมาย(๕) เรียกข้าราชการและลูกจ้างของกรุงเทพมหานครมาชี้แจงสอบถามหรือให้ข้อเท็จจริงหรือเชิญข้าราชการหรือลูกจ้างของส่วนราชการอื่น รัฐวิสาหกิจหรือบุคคลที่เกี่ยวข้องมาสอบถามหรือให้ข้อเท็จจริง รวมทั้งเรียกเอกสารจากหน่วยงาน(๖) พิจารณาดำเนินการตามที่ผู้ว่าราชการกรุงเทพมหานครมอบหมายการกำหนดแนวทางหลักเกณฑ์ วิธีการ และเงื่อนไขการรับเงินรายได้กรุงเทพมหานครตาม (๒) และ (๓) เมื่อปลัดกรุงเทพมหานครเห็นชอบแล้วให้ดำเนินการจัดทำเป็นประกาศเพื่อใช้บังคับต่อไปข้อ ๙ การรับชำ ระเงินรายได้ดังกล่าว หากกรณีกรุงเทพมหานครจะต้องรับภาระค่าธรรมเนียมที่เกิดขึ้นจากการให้บริการให้หน่วยงานเบิกจ่ายจากเงินนอกงบประมาณตามข้อบัญญัติกรุงเทพมหานคร เรื่อง วิธีการงบประมาณพ.ศ. ๒๕๒๙ เว้นแต่หน่วยงานที่ไม่มีเงินนอกงบประมาณอาจเบิกจ่ายจากงบประมาณรายจ่ายประจำปีของหน่วยงานเจ้าของรายได้นั้นทั้งนี้ จะต้องได้รับความเห็นชอบจากปลัดกรุงเทพมหานครตามข้อ ๑๖ (๔) ก่อนหมวด๒การรับเช็คหรือตราสารอื่น ข้อ ๑๐ เช็คที่จะรับชำระเป็นเงินรายได้กรุงเทพมหานครมี ๔ ประเภท คือ(๑) เช็คธนาคารแห่งประเทศไทย (เช็คประเภท ก)(๒) เช็คที่มีธนาคารค้ำประกัน (เช็คประเภท ข)(๓) เช็คที่ธนาคารสั่งจ่าย (เช็คประเภท ค)(๔) เช็คที่ผู้ขอใช้เช็คสั่งจ่ายและใช้ชำระโดยตรง(เช็คประเภท ง)ข้อ ๑๑ เช็คที่รับชำระเป็นเงินรายได้กรุงเทพมหานครต้องมีลักษณะและเงื่อนไข ดังต่อไปนี้(๑) มีรายการถูกต้องครบถ้วนตามประมวลกฎหมายแพ่งและพาณิชย์(๒) เป็นเช็คลงวันที่ที่เจ้าหน้าที่รับชำระเช็คนั้นหรือก่อนวันนั้นไม่เกิน ๓๐ วัน สำหรับเช็คประเภท ก. ประเภท ข. ประเภท ค. ประเภท ง.ห้ามรับเช็คลงวันที่ล่วงหน้า(๓) เป็นเช็คขีดคร่อมสั่งจ่ายให้แก่ กรุงเทพมหานคร กับขีดฆ่าคำว่าผู้ถือและหรือ ตามคำสั่ง(๔) เช็คนั้นต้องมิใช่เช็คโอนสลักหลัง(๕) เป็นเช็คที่สามารถเรียกเก็บเงินได้เต็มตามจำนวนเงินที่ระบุไว้ในเช็คหากจะต้องเสียค่าธรรมเนียมหรือค่าบริการอื่นใดเกี่ยวกับการเรียกเก็บเงินตามเช็คนั้นผู้สั่งจ่าย หรือผู้ชำระเงินจะต้องรับภาระดังกล่าว(๖) เป็นเช็คของธนาคารหรือเช็คของธนาคารพาณิชย์อื่นที่มีสำนักงานหรือสาขาอยู่ในเขตสำนักหักบัญชีเดียวกับสาขาของธนาคารที่ทำรายการได้เท่านั้น(๗) เช็คฉบับหนึ่งจะรับชำระเป็นเงินรายได้ของกรุงเทพมหานครประเภทเดียวหรือหลายประเภทก็ได้(๘) ห้ามรับเช็คที่มีจำนวนเงินสูงกว่าจำนวนเงินรายได้กรุงเทพมหานคร(๙) เช็คประเภท ง. ที่จะรับชำระเป็นเงินรายได้นั้นจะต้องเป็นเช็คที่ผู้มีหน้าที่ชำระเงินสั่งจ่ายเอง หรือเป็นเช็คสั่งจ่ายของผู้ต้องรับผิดชอบร่วมกันตามกฎหมายเมื่อได้รับเช็คแล้ว ให้เจ้าหน้าที่ตรวจสอบความถูกต้องครบถ้วนของเอกสารทั้งหมดในเบื้องต้นแล้วให้ผู้รับเช็คออกใบเสร็จแก่ผู้มีหน้าที่ชำระเงินรายได้กรุงเทพมหานคร โดยให้ระบุในใบเสร็จรับเงินว่าใบเสร็จนี้จะมีผลสมบูรณ์ต่อเมื่อสามารถเรียกเก็บเงินตามเช็คได้แล้วและบันทึกลงในทะเบียนรับเช็คต่อไปข้อ ๑๒ กรณีที่ผู้ชำระเงินรายได้กรุงเทพมหานครจะต้องเสียธรรมเนียมหรือค่าบริการอื่นใดเกี่ยวกับการเรียกเก็บเงินตามเช็คนั้นให้หน่วยการคลังเรียกเก็บเงินดังกล่าวจากผู้ที่นำเช็คมาชำระแล้วแจ้งนำส่งธนาคารโดยไม่ต้องออกใบเสร็จรับเงินและไม่ถือว่าเป็นเงินรายได้ของกรุงเทพมหานครข้อ ๑๓ กรณีพบเช็คขัดข้องไม่อาจเรียกเก็บเงินตามเช็คนั้นได้ด้วยเหตุประการใดๆก็ตามให้หน่วยงานเจ้าของรายได้แจ้งเป็นหนังสือให้ผู้สั่งจ่ายทราบถึงเช็คขัดข้องนั้นภายใน ๗ วันทำการนับแต่วันได้รับเช็คขัดข้องคืนหากผู้สั่งจ่ายไม่มาชำระหนี้ให้ครบถ้วนตามจำนวนในเช็คภายใน๗ วันนับแต่วันที่ได้รับแจ้งให้หน่วยงานดำเนินการแจ้งความร้องทุกข์ดำเนินคดีตามกฎหมายว่าด้วยความผิดอันเกิดจากการใช้เช็คต่อพนักงานเจ้าหน้าที่สอบสวนสถานีตำรวจท้องที่ภายใน๓ วันทำการข้อ ๑๔ หากภายหลังปรากฏว่า ผู้มีหน้าที่ต้องชำระเงินรายได้กรุงเทพมหานครซึ่งได้ชำระหนี้ทั้งหมด โดยครบถ้วนแล้ว ให้หน่วยงานเจ้าของรายได้แจ้งขอถอนคำร้องทุกข์ต่อพนักงานสอบสวนแต่ถ้าผู้มีหน้าที่ต้องชำระเงินยังฝ่าฝืนไม่ชำระหนี้โดยครบถ้วนให้หน่วยงานเจ้าของรายได้ส่งเรื่องให้สำนักงานกฎหมายและคดี สำนักปลัดกรุงเทพมหานครภายในไม่เกิน๖ เดือนนับจากวันที่ที่ลงในเช็คเพื่อดำเนินการฟ้องร้องบังคับคดีต่อไปในกรณีผู้มีหน้าที่ต้องชำระเงินรายได้กรุงเทพมหานครไม่สามารถชดใช้หนี้ให้เป็นการเสร็จสิ้นในคราวเดียวกันและขอผ่อนชำระให้ดำเนินการตกลงหรือประนีประนอมยอมความดังกล่าวโดยทำเป็นหนังสือรับสภาพหนี้หรือหนังสือสัญญาและให้ผู้มีหน้าที่ต้องชำระเงินรายได้กรุงเทพมหานครนำบุคคลหรือหลักทรัพย์มาทำสัญญาค้ำประกันการผ่อนผันชำระหนี้แบบของหนังสือรับสภาพหนี้ สัญญาผ่อนชำระหนี้ สัญญาค้ำประกันและหลักเกณฑ์และเงื่อนไขวิธีการผ่อนชำระและการค้ำประกันให้ถือปฏิบัติตามระเบียบกรุงเทพมหานครว่าด้วยวิธีปฏิบัติเกี่ยวกับการชดใช้ค่าเสียหายอันเกิดจากการละเมิดโดยอนุโลมหรือตามที่คณะกรรมการกำหนดข้อ ๑๕ การรับชำระเงินรายได้กรุงเทพมหานครเป็นตั๋วแลกเงินดราฟต์ หรือธนาณัติ ให้ผู้มีหน้าที่ชำระเงินรายได้ สั่งจ่ายให้แก่กรุงเทพมหานคร โดยให้หัวหน้าหน่วยการคลังเป็นผู้รับหมวด๓การรับบัตรเครดิตบัตรเดบิต หรือบัตรอื่นใดในลักษณะนี้ ข้อ ๑๖ การรับชำระเงินรายได้กรุงเทพมหานครเป็นบัตรเครดิตบัตรเดบิตหรือบัตรอื่นใดในลักษณะนี้ต้องอยู่ภายใต้หลักเกณฑ์เงื่อนไขดังนี้(๑) เป็นบัตรเครดิต บัตรเดบิตหรือบัตรอื่นใดในลักษณะนี้ที่ออกโดยธนาคาร สถาบันการเงินอื่นใดซึ่งได้ทำความตกลงกับกรุงเทพมหานครหรือหน่วยงานเจ้าของรายได้ให้ใช้ชำระเป็นเงินรายได้กรุงเทพมหานครโดยหน่วยงานจะประกาศหรือแสดงเครื่องหมายของบัตรที่สามารถใช้ชำระเงินรายได้กรุงเทพมหานครให้ประชาชนผู้ใช้บริการได้เห็นโดยชัดเจน(๒) การรับชำระเงินรายได้กรุงเทพมหานครดังกล่าวจะต้องเป็นการชำระครั้งหนึ่งไม่ต่ำกว่า๕๐๐ บาท หรือตามที่คณะกรรมการกำหนด(๓) กรณีบัตรที่ใช้ชำ ระมิใช่เป็นบัตรของลูกหนี้หรือผู้มีหน้าที่ชำระเงินรายได้กรุงเทพมหานครโดยตรง หรือเป็นการชำระแทนในนามของลูกหนี้หรือผู้มีหน้าที่ชำระเงินรายได้กรุงเทพมหานครโดยตรงสามารถดำเนินการได้โดยให้หน่วยงานออกใบเสร็จรับเงินในนามของผู้มีหน้าที่หรือเป็นลูกหนี้ที่จะต้องชำระเงินรายได้ดังกล่าวของกรุงเทพมหานครโดยตรง(๔) บรรดาเงินค่าธรรมเนียมในการใช้บัตรดังกล่าวที่ธนาคารหรือสถาบันการเงินเรียกเก็บให้ผู้มีหน้าที่หรือเป็นลูกหนี้ที่จะต้องชำระเงินรายได้เป็นผู้รับภาระค่าใช้จ่ายดังกล่าว เว้นแต่หน่วยงานเจ้าของรายได้ที่จะเป็นผู้รับภาระนั้นแทนให้ทำได้โดยความเห็นชอบของปลัดกรุงเทพมหานครหมวด๔การรับเงินโดยการหักบัญชีธนาคาร ข้อ ๑๗ การรับชำระเงินรายได้ของกรุงเทพมหานครด้วยการหักบัญชีธนาคารหรือสถาบันการเงินต้องอยู่ภายใต้หลักเกณฑ์เงื่อนไขดังนี้(๑) ลูกหนี้หรือผู้มีหน้าที่ชำระเงินรายได้กรุงเทพมหานครนั้นจะต้องแสดงเจตนาเป็นหนังสือตามแบบที่ธนาคารเจ้าของบัญชีกำหนดอนุญาตให้ธนาคารหักเงินจากบัญชีของตนให้เป็นค่าชำระเงินรายได้กรุงเทพมหานครและธนาคารหรือสถาบันการเงินเจ้าของบัญชีแจ้งผลการยินยอมดังกล่าวให้กรุงเทพมหานครทราบแล้ว(๒) บรรดาค่าธรรมเนียมหรือค่าบริการที่ธนาคารหรือสถาบันการเงินเรียกเก็บให้เป็นหน้าที่ลูกหนี้หรือผู้มีหน้าที่ชำระเงินรายได้กรุงเทพมหานครเป็นผู้ออกค่าใช้จ่ายดังกล่าวหมวด๕การรับเงินโดยผ่านธนาคาร สถาบันการเงินนิติบุคคลอื่นหรือด้วยเครื่องฝากถอนเงินสดอัตโนมัติ (ATM)ข้อ ๑๘กรณีการรับชำระเงินรายได้กรุงเทพมหานครโดยผ่านธนาคารหรือด้วยเครื่องฝากถอนเงินสดอัตโนมัติ(ATM) หรือนิติบุคคลที่ได้รับอนุญาตให้ดำเนินการในลักษณะธุรกิจการบริการชำระหนี้แทนได้ต้องอยู่ภายใต้หลักเกณฑ์เงื่อนไขดังนี้(๑) ต้องเป็นธนาคารหรือสถาบันการเงินหรือนิติบุคคลที่ได้รับอนุญาตให้ดำเนินการที่ได้ทำความตกลงกับกรุงเทพมหานครหรือหน่วยงานแล้ว โดยกรุงเทพมหานครหรือหน่วยงานจะต้องกำหนดไว้ในใบแจ้งหนี้ให้ผู้มีหน้าที่ชำระเงินรายได้กรุงเทพมหานครทราบ(๒) ลูกหนี้หรือผู้มีหน้าที่ชำระเงินรายได้กรุงเทพมหานครจะต้องนำใบแจ้งหนี้ที่หน่วยงานจัดส่งให้ไปแสดงพร้อมกับการชำระเงินรายได้กรุงเทพมหานครกับธนาคารหรือนิติบุคคลนั้นและให้เก็บหลักฐานการแสดงการรับเงินรายได้กรุงเทพมหานครผ่านพนักงานซึ่งได้จัดทำให้หรือกรณีการชำระผ่านเครื่องฝากถอนเงินสดอัตโนมัติ (ATM) จะต้องเก็บหลักฐานที่แสดงการชำระผ่านเครื่องดังกล่าวหลักเกณฑ์วิธีการแจ้งหน่วยงานเพื่อทราบและขอรับใบเสร็จให้เป็นไปตามที่คณะกรรมการกำหนดบรรดาเงินค่าธรรมเนียมที่ธนาคารเรียกเก็บตามข้อนี้ให้ผู้มีหน้าที่ชำระเงินรายได้กรุงเทพมหานครเป็นผู้ออกค่าใช้จ่ายนั้นเองหมวด๖การรับเงินโดยระบบอิเล็กทรอนิกส์หรืออินเตอร์เน็ต ข้อ ๑๙ การรับชำระเงินรายได้กรุงเทพมหานครทางระบบอิเล็คทรอนิกส์หรืออินเตอร์เน็ตหรือระบบอื่นๆที่กรุงเทพมหานครกำหนดต้องอยู่ภายใต้หลักเกณฑ์ เงื่อนไข ดังนี้(๑) การรับชำระเงินรายได้กรุงเทพมหานครด้วยระบบอิเล็กทรอนิกส์หรืออินเตอร์เน็ตจะต้องเป็นการชำระรายได้กรุงเทพมหานครเฉพาะรายการหรือประเภทเงินรายได้ที่กรุงเทพมหานครกำหนดไว้โดยชัดแจ้งเท่านั้น(๒) กรณีต้องดำเนินการผ่านระบบอิเล็กทรอนิกส์หรืออินเตอร์เน็ตดังกล่าวต้องดำเนินการผ่านธนาคารของรัฐหรือธนาคารอื่นใดที่กรุงเทพมหานครได้ทำความตกลงไว้กรณีมีค่าธรรมเนียมผู้ใช้บริการจะต้องออกค่าใช้จ่ายนั้นเองข้อ ๒๐ การชำระเงินรายได้กรุงเทพมหานครด้วยวิธีการหรือระบบอื่นใดนอกจากที่กำหนดไว้ตามระเบียบนี้ให้คณะกรรมการมีอำนาจกำหนดวิธีการชำระรายได้กรุงเทพมหานครตามที่คณะกรรมการกำหนดได้ตามความเหมาะสมจำเป็น เพื่อประโยชน์ของราชการกรุงเทพมหานครประกาศณ วันที่ ๓๑ มกราคม พ.ศ. ๒๕๕๐อภิรักษ์โกษะโยธินผู้ว่าราชการกรุงเทพมหานครวัชศักดิ์/ผู้จัดทำ๑๖พฤษภาคม ๒๕๕๐[๑]ราชกิจจานุเบกษา เล่ม ๑๒๔/ตอนพิเศษ ๕๑ ง/หน้า ๒๕/๒๗ เมษายน ๒๕๕๐